Amerikaanse minister veroordeel grondonteiening | Maroela Media
Ethiopië (Foto: Pixabay)
Mike Pompeo, Amerikaanse minister van buitelandse sake, het hom sterk uitgespreek teen grondonteiening sonder vergoeding in Suid-Afrika.
Pompeo het Dinsdag 'n toespraak in Addis Abeba gelewer tydens sy eerste besoek aan Afrika suid van die Sahara.
"Ons almal wil dieselfde hê; vryheid om te doen wat ons wil doen en sekerheid vir ons en ons families. Hierdie is 'n probleem wat regeringsgeld nie gaan oplos nie," het Pompeo gesê.
"Suid-Afrika is tans besig om veranderinge aan die wet te debatteer wat grondonteiening sonder vergoeding sal toelaat. Dit sal absoluut katastrofaal vir die Suid-Afrikaanse ekonomie en die mense van die land wees," sê Pompeo.
Hy het daarop gewys dat sosialistiese planne nie daarin geslaag het om die mense van Afrika ekonomies te bevry nie, met verwysing na die swak ekonomiese toestand in Zimbabwe. "Die basiese vereistes vir inklusiewe, volhoubare ekonomiese bevryding is respek vir eiendomsregte, regulasies wat buitelandse beleggings aanmoedig en 'n regering wat sy eie mense respekteer."
Hy het gesê die VSA wil graag in Afrika belê en is bereid om bystand te bied, "maar dan moet Afrika-leiers stabiele, korrupsievrye omgewings skep. Met die regte beleid glo ons dat ware ekonomiese bevryding moontlik sal wees," sê Pompeo.
Amerika grondonteiening Grondonteieningswetsontwerp
Dis reg #diewêreldmoetweet.
Wel as hulle gaan wag vir n stabiele en korrupsievrye omgewing gaan hulle nooit belê nie twee goed wat vir hierdie lot onmoontlik is
Ek het Maandag terug gevlieg van die VSA mense doen julle self 'n guns en gaan kyk hoe lewe mense wat vryheid het in hulle eieland daar word gelewe nie soos hier ons kruip weg in ons eie land.Maar dit is presies wat die ANC wil he dat iemand vir hulle se dit gaan nie werk,nou gaan hulle dit instel en wanneer dit nie gaan werk gaan hulle,hulle handjies bakkie hou vir geld van die VSA.
Ek hoor wat die ander lande nou skielik te sê het. Is dit nie hulle wat gehelp het dat die land in die situasie is wat dit tans is nie. Is dit nie die VSA, Europese en Skandinawiese lande wat die vorige regering se ekonomie deur sanksies en boikotte byna tot stilstand gedwing het nie. Te min te laat mnre. Te min te laat. Doen dieselfde met die huidige regime as wat julle met die vorige gedoen het. Huigelaars. Tweegatjakkalse.
Ek sal hom nie glo nie. Die Amerikaanse politici is tweegat jakkalse. Hulle oggend en aand praatjies stem nie ooreen nie. Het gesien met die bosoorlog. Ons in die ruggesteek net om die olie en diamante te kry van Angola. More sê hy net die teenoorgestelde.